text: Tjek af bil og krop
  25 oktober 2010 kl. 13.24
  Besøgende på genbrugcentrene i Vejle har i disse dage mulighed for at få tjekket deres bil og krop.
  Sundhedsafdelingen i Vejle Kommune har allieret sig med mekanikerlærlinge, så bilister kan få et helhedstjek.
  - Mange glemmer at få tjekket deres helbred lige så regelmæssigt som deres bil og er ikke opmærksom på kroppens advarselssignaler. Vi håber, at det dobbelte eftersyn skubber lidt til bevidstheden om, at det også er vigtigt med et helbredstjek, siger formanden for Sundheds- og forebyggelsesudvalget Holger Gorm Petersen.
  Mens de kommunale sundhedsmedarbejdere blandt andet måler blodtryk, balance samt taljemål, tjekker mekanikerlærlinge og en instruktør bilens dæktryk, kølevæske, dækmønster, lys, olie, bremse- og kølervæske med mere.
   
  Sundhedspersonalet håber at få nye grupper i tale ved at møde op på genbrugspladserne i Børkop, Give og Børkop.
  